Aleksandras Sorokinas

Aleksandras Sorokinas (g. 1981 m. rugsėjo 30 d.) – ilgų nuotolių bėgikas iš Lietuvos, dalyvaujantis plento bėgimo ultramaratonų, maratonų varžybose. Spartatlono, paros bėgimo nugalėtojas. Lietuvos ir pasaulio 100 km, 100 mylių ir 24 val. bėgimo rekordininkas.Aleksandras Sorokinas. Visuotinė lietuvių enciklopedija. Nuoroda tikrinta 2024-06-16.

 Pasiekimai 

2015 m. jis užėmė 10-tą vietą Nyderlanduose vykusiame pasaulio 100 km čempionate, kuriame dalyvavo 374 sportininkai. Distanciją jis įveikė per 6 val. 50 min. 34 sek. ir pagerino Lietuvos rekordą.

2016 m. A. Sorokinas Graikijoje laimėjo 24 valandų bėgimą ir pagerino Lietuvos rekordą. Iš viso per varžybas jis sukorė 260 km.

2017 m. tapo 35-ojo Spartatlono nugalėtoju. Jame dalyvavo 369 bėgikai iš 50 šalių. Jis trasą įveikė per 22 val. 7 min. 22 sekundes.

2022 m. sausio 6 d. Aleksandras Izraelyje vykusiose 12 val. bėgimo varžybose „Spartanion“ pagerino du pasaulio rekordus. Jis per 12 valandų 1460 m ilgio trasą įveikė 121 kartą. Iš viso jis nubėgo 177,4 km. Taip pat A. Sorokinas pagerino ir 100 mylių bėgimo pasaulio rekordą. Jis šį nuotolį Izraelyje įveikė per 10 val. 51 min. 39 sek.Aleksandras Sorokinas Izraelyje pagerino du pasaulio rekordus! 2022 m. balandžio 24 d. Bedforde pagerino 100 kilometrų pasaulio rekordą, jis nuotolį įveikė per 6 val. 5 min. 51 sekundes.Aleksandras Sorokinas pagerino 100 km bėgimo pasaulio rekordą

2023 m. vasario 16 d. Tarptautinė ultramaratonų asociacija lietuvį išrinko geriausiu 2022 m. sportininku pasaulyje.Penkis planetos rekordus pagerinęs Sorokinas – geriausias 2022-ųjų pasaulio bėgikas

2023 m. gegužės 14 d. Vilniuje pagerino sau pačiam priklausiusį 100 kilometrų pasaulio rekordą šį atstumą nubėgdamas per 6 val. 5 min. 35 sekundes.Pasaulio rekordą pagerinęs Sorokinas: teko paskutinę valandą viską išspausti iš savęs

 Šaltiniai 

Kategorija:Lietuvos ilgų nuotolių bėgikai